Downloaded from YTS.LT
Official YIFY movies site: YTS.LT
Dotaknimo se šampanjca.
Šampanjac nije samo piće.
On je slavlje.
PJENUŠAVI PROBLEMI
Šampanjcem ulazimo u novu godinu.
I nazdravljamo na svakom vjenčanju.
Šampanjac znači da je vrijeme za zabavu.
Čak i zvuk pucanja čepa uzbudi ljude.
Vidite?
Zbog čega je pjenušavo vino iz malene francuske regije tako posebno?
Prema legendi, sve je počelo u 17. stoljeću,
s franjevačkim redovnikom koji se zvao Dom Pérignon.
Dom Pérignon bio je zadužen za proizvodnju vina za samostan.
Ali jednog je dana spravio nešto drugo.
U vino je usuo kvasac i šećer kako bi fermentiralo.
Dom se nemalo iznenadio
jer je kvasac pojeo šećer pa su nastali...
Mjehurići!
Redovnik je otpio gutljaj toga pjenušavog eliksira i rekao...
Dođite! Okusio sam zvijezde!
Znate,
šampanjac je oduvijek pomalo čaroban.
TRG sad ima priliku da postane dio te slavne tradicije
tako što će preuzeti glasoviti francuski vinski posjed.
Château Cassell.
Imamo više od 200 brendova
pa je kucnuo čas da zakoračimo na tržište šampanjca.
I, tko zna?
Možda ćemo uskoro okusiti zvijezde.
Izvrsno, Sydney.
Promislila si o ovoj akviziciji.
Hvala, Marvine.
Šaljem te u Pariz
da sve to prezentiraš Hugu Cassellu osobno.
Molim?
Marvine?
Bavim se preuzimanjima već tri godine.
I sjajno to radiš, Ryane.
Ali Château Cassell bezuspješno nastojimo preuzeti godinama.
No slutim da će nam se sad posrećiti.
Onda, Sydney? Misliš li da to možeš riješiti do petka?
Spakirat ću se.
- Okusiti zvijezde? - Pretjerano?
Marvinu očito nije.
Ne vjerujem, prepušta mi akviziciju.
Obično sve odradim pa to dodijeli nekom idiotu.
- Bez uvrede. - Malo me štrecnulo.
Zalagala sam se za navodno neisplativi Uptown Elle.
Na votki Stillwater masno zarađujemo.
I kad mogu zabiti tricu, Marvin pomakne vratnice.
- Pobrkala si sportove. - Ovaj put neće.
Marvinu i svima u TRG-u dokazat ću da mogu preuzeti odgovornost.
Ako već gubim akviziciju, drago mi je što je pripala tebi.
Zgodan pokušaj.
I jest zgodan, je l' da?
Daj!
- Samo želim pomoći. - Da, baš.
GRUPACIJA ROTH
A da pravimo božićne kolače i gledamo Umri muški?
- Tradicija! - Vratit ću se prije Badnjaka.
Onda dobro.
Nego, što ćeš prvo?
Radit ću, Sky.
Kreni od Eiffelova tornja.
Znam da je to klišej,
ali prizor uživo izvantjelesno je iskustvo.
Nemam vremena za razgledavanje, Sky. Dobila sam veliku priliku.
Zvučiš kao mama.
Što fali tomu?
Znaš što hoću reći.
Ne, ne znam.
Mama je htjela imati svoju tvrtku.
I bila bi je imala da su ulagači vjerovali u nju.
Sjećaš li se kako je govorila o Veneciji?
Kako bi pila koktele na karnevalu?
Da.
No onda je bilo kasno.
A mi smo si dale časnu riječ da ćemo vidjeti svijet kad odrastemo.
Ja jesam.
Dvaput sam proputovala Europu.
Hodala sam Kineskim zidom, obišla piramide Machu Picchua.
Imaš 18 dolara na računu.
Daj, nije u tome bit!
Krajnji je čas da se upustiš u pustolovinu.
Pa bar i na jednu noć.
Zato,
obećaj mi, seko,
da ćeš uzeti jednu slobodnu večer dok si ondje.
Jednu večer.
Da opet budeš Sydney.
Dobro. Obećavam.
Časna riječ?
- Kvragu. - Časna riječ.
Baš si naporna.
I ja tebe volim.
Bok, Marvine. Let je kasnio, ali sad idem u hotel.
Doradila sam prijedlog i pripremila tri različite prezentacije
jer ne znam koliko ću imati vremena.
Fino! Čini se da imamo konkurenciju,
kako za Château Cassell, tako i za Cassellovu pozornost.
Otto Moller iz Weinguta,
Brigitte Laurent iz Terrebonnea
i neki Roberto Salazar s Ibize.
On mi je nepoznanica, ali riješit ću to.
Dobro je što sam te poslao u Pariz.
- Neću te iznevjeriti. - Znam da nećeš.
Bonsoir.
'Večer. Sydney Price.
Samo dva noćenja?
- Da. - Šteta.
U Parizu je krasno za Božić. Možda se drugi put zadržite dulje.
Merci beaucoup.
POVEZANI STE
SKYLER: OBEĆALA SI JEDNU VEČER!
Bonsoir.
'Večer! Je li blizu koja knjižara?
- Naravno. - S odjelom knjiga na engleskom.
Sestri bih kupila dar.
U redu.
Voilà.
Les Étoiles?
Mislim da ćete ondje naći ono što tražite.
- Trebate li kartu? - Ne. Unijela sam cijelu rutu.
Vidim, pripremljeni ste.
Uvijek.
Kvragu!
Da, samo cappuccino, molim.
Oprostite?
Parlez-vous anglais?
Oui.
Odnosno, da.
Biste li mi rekli gdje su knjige za samopomoć?
Za samopomoć?
Samorazvoj?
Samorazvoj.
Oui. Développement personnel.
Molim vas, biste li mi rekli gdje su?
Oui.
Suis-moi.
Oprostite?
Što ovdje piše?
„Upuštam se u pustolovinu u kojoj ću biti svoja.”
Simone de Beauvoir.
Predivno je.
Veoma.
Voilà.
- Jasno, hvala. - Da.
- Nema na čemu. - Da vidim.
Vodič za samosabotažu. Zgodno.
Ne.
Izađi iz kreveta i iz dugova. Zlobno, ali istinito.
Odrastanje u svakoj dobi. Ajme.
Savršeno.
Mislite da su knjige za mene?
Ne, nisu za mene.
- Za mlađu su sestru. - U redu.
Da, ovih je dana u blagoj krizi.
Zapravo, u teškoj je krizi. Gadnoj.
Mislim, volim sestru.
Ako ćemo iskreno, vjerojatno sam dijelom kriva za to
jer se odmalena brinem o njoj i...
Ajme, lupetam.
- Isprika. - Taman posla.
Imam jet lag.
Radite ovdje pa ste navikli.
Ne radim ovdje.
Molim?
Ne radim ovdje.
Ali onoj ste ženi pomogli da nađe knjigu.
Da, Les Étoiles mi je najdraža pariška knjižara.
Često sam ovdje.
Očito.
Uskoro ću otvoriti knjižaru poput ove.
Ali u mojoj će straga biti vinski bar.
- Tražim idealnu lokaciju. - Vinska knjižara.
Da.
Iz nje ne bih izlazila.
Henri.
Sydney.
Enchantée.
Prvi put si tu?
Prvi sam put u Parizu.
Ne vjerujem!
Da, i imam samo jednu večer za razgledavanje, tako da...
Moram ići.
Jednu večer?
C'est impossible.
Da, znam.
Zato imam popis svega što moram vidjeti, s predviđenim vremenom za znamenitosti.
Sljedeća je Eiffelov toranj.
Zašto?
Zato što je to Eiffelov toranj.
I želim vidjeti pogled s vrha.
Znam odakle puca bolji pogled i nitko nam ga neće ometati.
- Nama? - Pa, morao bih te odvesti onamo.
Sama to ne bi našla.
Čuj, to je preslatko.
Ali imam rezervaciju u Café de Floreu i ne smijem je prokockati.
Café de Flore?
Ne.
Na božićnim se sajmovima nudi autentičnija pariška hrana,
i to za samo nekoliko eura.
Gdje su?
- Blizu. - Možeš me odvesti onamo, pretpostavljam?
Ako baš zahtijevaš. Da, zašto ne?
Mislim, trebaš vodiča koji će ti pokazati grad
i koji će te štititi od des personnes bizarres.
Des personnes bizarres?
Od stranaca koji hine da rade u knjižarama i upucavaju se bespomoćnim turistkinjama?
- Misliš da flertujem s tobom? - Zar ne flertuješ?
Apsolutno.
Bilo mi je drago, Henri.
Sretno s tom vinskom knjižarom.
Čekaj!
Znam da je ovo ludo.
I znam da ne razumiješ ni riječ.
Ali želim se družiti s tobom.
Želim te upoznati.
Prihvatiš li moj večerašnji poziv,
vidjet ćeš zbog čega je ovo najveličanstveniji grad na svijetu.
Dobro, recimo da pristajem.
Što ćeš mi pokazati?
Božić u Parizu.
Ne možeš otići, a da ne kušaš crêpe.
Merci.
Izvoli.
- Macaron! Moraš kušati macaron. - Ne.
- Jedan. - Dosta mi je.
Voilà.
Ovo je tradicija.
Kuhano vino.
Samo ću jedno jer ujutro imam sastanak.
Čime se baviš?
Ne mogu o tome.
Zašto? Zar si špijunka?
Jesi li?
Nisam.
Sestri sam obećala da neću o poslu.
Od malih nogu,
kada god si damo časnu riječ, moramo je održati.
Što je to?
Pa...
- Sada ti. - Dobro.
To je časna riječ.
Obećao si mi bolji pogled?
Odmalena nisam bila na panoramskom kotaču.
Majka me svaki Božić vodila ovamo.
To je bila tradicija.
Samo naša.
- Ona je... - Jest.
Umrla je kad sam imao šest godina.
Žao mi je.
Moja je umrla kad sam imala 15 g.
Ostala sam sama sa sestrom.
A otac?
Otišao je čim se Skyler rodila, slabo ga se sjećam.
A tvoj otac?
Kada bi bar on otišao.
Tako je grozno?
Moj je otac...
Što to znači?
Pupčina?
Ne?
- Što je? - Sviđa mi se tvoja verzija.
Želi da preuzmem obiteljski posao.
Ali ja želim ostvariti svoj san.
I zato se stalno svađamo.
„U zvjezdanome smijehu krije se nešto slatko.”
Predivno.
To je citat iz nekoć omiljene mi knjige.
Mali princ.
Zašto ti je bila omiljena?
Duga priča.
Čini se da imamo vremena.
U redu.
Majka mi je tu knjigu dala kad sam imao pet godina.
Čitala mi ju je svaku večer prije spavanja.
No onda se razboljela.
I ubrzo sam ostao sam, kao mali princ.
Ali ta mi je knjiga ostala.
Na stranicama sam osjećao miris njezina parfema.
Svuda sam je nosio.
Otac mi je zaprijetio da će je baciti u smeće.
Pa sam je skrivao od njega.
Skrio sam je mnogo puta i kojekuda
pa sam jednoga dana zaboravio gdje je.
Ali kada god pogledam u zvijezde, pomislim na nju.
I, kad zatvorim oči...
još osjećam miris njezina parfema.
I tako...
Da.
Zato mi je ta knjiga omiljena.
Mislim da je i meni odsad omiljena.
U braku si bila samo dvije godine?
Ne mogu vjerovati da ti sve ovo pričam.
Očito je do kuhanog vina.
Što to znači?
Vino uđe, razum ode.
- Francuzi imaju sjajne izreke. - Nemoj izbjegavati pitanje.
Dobro.
Varao me.
To me shrvalo.
Sad se šalim na taj račun.
Čini se da sam to preboljela, no nisam.
Zašto se pretvaraš da je sve u redu?
Valjda se još pokušavam dokazati.
Svom šefu.
I svom bivšem.
I ocu, kojeg i ne poznajem.
Ponašam se neustrašivo, ali osjećam se kao folirantica.
Kao da nisam dovoljno dobra.
Razumiješ li me?
Oui.
Ocu i dalje nastojim dokazati da i sam mogu ostvariti uspjeh.
On misli da ću podbaciti.
Nećeš. Vjerujem u tebe.
Budeš li zatrebao pomoć s vinskom knjižarom, javi mi.
Zato što ja spašavam mala poduzeća.
Pazi.
Sjeti se časne riječi.
Istina.
Skyler je imala pravo, ovo mi je trebalo.
Već mi dugo nije bilo ovako lijepo.
Ni meni.
Katkad život proživiš u jednome danu.
Danas sam proživio sjajan život.
I ja.
VRAĆAM SE BRZO ČASNA RIJEČ
Ne!
PROPUŠTENI POZIV
Sydney?
Marcele!
- Mademoiselle. - Upomoć!
Kasnim na sastanak, trebam taksi do ove adrese.
Vožnja će trajati 30 minuta.
U tijeku su radovi.
- Kolaps je. - Što da radim?
Možete pješačiti ovuda.
Kroz vrtove Trocadéro. Ondje ste za 20 minuta.
Ima li brže opcije?
Oui.
Trčite.
No dobro.
Bonjour.
Sydney Price, imam sastanak u 12.
- Kasnite. - Znam.
Ispričavam se.
Dođite.
Sretno.
Merci.
Hvala. No dobro.
Hvala lijepa.
Merci beaucoup.
Dobar dan.
Sydney Price.
Bok, Sydney! Ja sam Roberto.
Drago mi je, Roberto.
Ovo su Otto Moller iz Weinguta
i Brigitte Laurent iz Terrebonnea.
Dojmila me se vaša lanjska akvizicija Château Drummonda.
Način na koji ste to izveli...
Prestanimo srati, može?
U redu.
Huga Cassella poznajem više od 30 godina.
Iako se svađamo gotovo zbog svega,
glede jednog se slažemo.
- Šampanjac pripada Francuskoj. - Château Cassell mora biti učinkovitiji.
A nitko nije učinkovit kao Nijemci.
Cassell će vidjeti da rješenje nije domoljublje,
nego Genauigkeit und Präzision.
Pojma nemam što si rekao, ali zvučalo je jezivo.
Oprostite, pomalo sam zbunjena. Zašto se svi skupa sastajemo?
Hugo obožava konkurenciju.
Prezentaciju nećete održati samo njemu nego i nama.
Divota.
Bonjour.
Brigitte. Gospodo. Gđice Price.
Nego...
Tko će prvi?
Ja!
Monsieur Cassell, bit ću sasvim iskren.
Nemam ni dana staža.
Otac je težak 30 milijarda dolara jer je izumio mikročip za sve i svašta.
Ne kužim.
Ali znam da kada god napravim tulum,
otvorim Grand Cru Château Cassella.
A često pravim tulume.
Došao sam ovamo jer volim vaš šampanjac.
Bude li tko kupio vašu tvrtku, strepim da će se narušiti kvaliteta pića.
A time i mojih tuluma.
Želite kupiti Château Cassell kako biste i dalje tulumarili?
Château Cassell sve loše priče pretvori u mjehuriće.
Sjednite.
U redu, gospodine.
Mademoiselle Price.
Ne znam kako ćete ovo nadmašiti.
Ali, za Boga miloga, pokušajte.
Château Cassel preklani je prodao šest milijuna boca Grand Crua.
Lani četiri milijuna.
Proizvodnja je pala, uglavnom zbog lošeg uroda,
no ne i potražnja.
Vaš šampanjac jest sjajan, ali proizvodni je pogon zastario.
Uz potporu Grupacije Roth...
Excusez-moi.
Bonjour...
- Sydney? - Henri?
Što ćeš ovdje?
A što ćeš ti ovdje?
Henri je potpredsjednik Château Cassella.
I moj sin.
Vaš sin?
Poznajete se?
Sinoć smo se upoznali.
U Les Étoilesu.
Pa jasno.
Henri više vremena provodi u toj knjižari nego u uredu.
Grupacija Roth?
Da, monsieur Cassellu baš sam kanila reći više o tvrtki.
Znam sve o Marvinu Rothu.
- Zbilja? - Upada u mala poduzeća.
Lomi ih na komadiće i prodaje najboljem ponuđaču.
- Na što misliš? - Na Château Laberge.
Ryan Garner iz Grupacije Roth preuzeo je slavni bordo,
a zatim Pierrea Labergea istjerao iz njegove vlastite tvrtke.
Ne znam ništa o tome.
Onda se malo informiraj prije negoli ukradeš još koji vinograd.
Henri. Bilo je dosta.
Ispričavamo se.
Henri ima dobre namjere, ali očevu narav.
Oduvijek priželjkujem da će preuzeti Château Cassell.
Obitelj Cassell stoljećima posjed prenosi s oca na sina.
No zahvaljujući Henriju tomu je sada došao kraj.
C'est la vie.
TRG jamči da ćete ostati predsjednik i nakon prodaje.
To su samo riječi.
Pisano jamstvo.
Kakvo je dobio Château Laberge?
Došao sam kako bih čuo vaše prijedloge za Château Cassell.
Bio sam spreman da odmah donesem odluku, ali...
Pogriješio sam.
Ne želim da mi kažete zašto baš vi trebate kupiti moj vinograd.
Želim da mi to pokažete.
Za vikend ću vas ugostiti u Château Cassellu.
Odluku ću donijeti do ponedjeljka.
Put će vam organizirati moja pomoćnica Claudine.
Vlasnikov je sin?
Mislim, stvarno nevjerojatno.
U mom svijetu nije.
No moraš priznati da je ovo luda slučajnost.
Poput sudbine.
Sami krojimo sudbinu.
- Opet citiraš Terminatora 2. - Živčana sam.
Citiram ga kad sam živčana.
Sve ste jači! Pjesma ste Kelly Clarkson!
Molim?
Gdje si?
Na treningu. Bi li mi prebacila 500 dolara kad uhvatiš vremena?
Vratit ću od influencinga.
Ma kakva si ti influencerica?
Ne znam hoću li imati posao zahvaljujući tebi.
Zašto sam ja kriva?
Rekla si da uzmem slobodno i ne razgovaram o poslu.
Da, ali nisam rekla da spavaš s gazdinim sinom.
Katastrofa.
Dobro, sve je malo zbrkano.
Ali ovo je zapravo savršeno.
Svemir te sili da uskladiš posao i ljubav.
Ti to možeš.
Ti si...
Pjesma Kelly Clarkson!
Volim te.
Ja tebe više.
- Moram gibati. - Bok.
Ovo je prvi razred, zar ne?
Mislim... Ne vidim zašto.
- Jupi, evo Sydney! - Bok.
- Počnimo tulumariti. - Devet je ujutro.
- Znam, vrh! - Pardon...
Mein Freund, nisi čitao kako alkohol utječe na tijelo?
Jesam. Zato sam prestao čitati.
Moje je tijelo hram.
Moje je napuhanac.
Dame i gospodo, jeste li za vino, sir ili kavu?
Sir!
Oui.
Hoćeš i ti, Sydney?
Preosjetljiva sam na laktozu.
Preosjetljiva na laktozu? U Francuskoj?
Imaš sreću. Ja sam preosjetljiv samo na tjelovježbu.
Teško stegnem remen.
Pogledam odjeću i shvatim da više ni u što ne stanem.
Nisi pipnula mimozu.
- Uzmi je. - To!
'Dan, dame i gospodo. Dobro došli u Château Cassell.
Obitelj Cassell ovdje živi od 1682.,
kad je château izgrađen.
Natočit ću si ovo.
Plaća se na povjerenje?
Užasno sam žedan.
Ovdje je ugodno.
Previše ugodno.
Ovo je Bulles.
- Bok! - Sviđate mu se.
Da! Bok, maleni.
Philippe, gdje je Hugo?
Nažalost, monsieur Cassell kasni zato što ima važnog posla.
Ispričava se i pridružit će vam se na večeri.
Maintenant, odvest ću vas u sobe.
Zašto spominješ Château Laberge? To je bilo davno.
Zato što vlada netrpeljivost zbog Ryanova postupka.
Ta je tvrtka bila precijenjena. Učinili smo što smo morali da zaradimo.
Marvine...
Da se zamaram svima koji smatraju da sam ih preveslao,
propao bih.
Što te spopalo?
Nisi ista otkako si u Parizu.
- Ti si draga, Sydney. - Hvala.
To nije kompliment!
Pokaži da si nemilosrdna.
Dobro, bit ću nemilosrdna.
- Moraš biti jaka. - I jesam.
- Pjesma sam Kelly Clarkson. - Što?
Ne znam. Oprosti.
Pazi da ne požalim što sam ti dao priliku!
Nećeš, obećavam.
Marvine?
Spakiraj se.
Već jesam.
Zdravo!
Ima li ikoga?
Zdravo, Bulles!
Idemo!
Bonjour, Henri.
Bonjour, Philippe.
Nisam te čuo.
Jer imam novi električni Peugeot.
Provozaj ga ovaj vikend.
Brz je.
Volim brzinu.
Da, znam.
Gosti su stigli.
Baš sam ih odveo u sobe.
Bon.
Gdje je Grinch?
U štaglju.
I dalje od limuna pokušava napraviti limunadu.
Evo me začas.
Merde...
Napokon ćeš priznati poraz?
Nikad!
Vidjet ćeš, bit će zvijezda skupa u Épernayju.
Oui.
To kažeš svake godine pa auto krepa.
Ove godine neće.
Jamčim da će ovaj Citroën proraditi.
Bon alors...
Kako si putovao?
Jednostavno. Unio sam adresu pa je auto izabrao najbolju rutu.
To uopće nije fora.
To se zove napredak.
Čuo si za njega?
Svi su ovdje?
Da, očito.
O čemu je riječ?
Za blagdane nikad nemaš goste.
Kako ti to znaš?
Već tri Božića nisi bio doma.
Sad si došao zbog sklapanja ugovora.
I Sydney Price.
Što hoćeš reći?
Rien.
Vidio sam kako je gledaš.
Strast ti pristaje.
Želiš završiti kao Château Laberge?
To je bio mladi bordo na pogrešnoj obali rijeke Garonne.
Ovo je baštinski šampanjac sa stoljetnom poviješću!
Njima baština nije bitna!
Ti tupiš o baštini?
A ne želiš nastaviti moju?
Nisam ja bitan!
Trebao bi biti!
Merde!
Ovo mi je najbolji dan u životu.
Još odmalena
za Božić želim samo tri stvari.
Majmuna batlera, robota batlera
i prijatelje poput onih iz Prijatelja.
Oko mene su imbecili.
Prekrasno, Brigitte.
Otto, kako ste slavili Božić?
Tipično njemački.
Posuli smo se pepelom te u prikrajku jeli marcipan i kobasicu,
podalje od Krampusa.
Tko je Krampus?
Dijelom je jarac, dijelom demon
i za Božić kažnjava zlu djecu.
Jeziv je.
Jezivija je njegova žena, Frau Perchta.
Bezobraznoj djeci crijeva zamijeni smećem.
Majka je recikliranja, kažu.
Kao većina Nijemaca, u 20-ima sam doznao da Krampus ne postoji.
Bio je to grozan dan. No i dalje volim Božić.
Samo tad bez osude
sjedim uz odumrlo stablo i jedem slatkiše iz cipela.
Bonsoir.
I počinjemo.
Dobra večer svima.
Nadam se da ste se smjestili i da vam se sobe sviđaju.
Prekrasne su, hvala.
Brigitte.
Chère Brigitte.
Koliko se poznajemo? Već 30 godina?
Trideset dvije.
Trideset dvije... Cijelu vječnost.
Uvijek znam kada te nešto kopka. Izvoli.
Život smo posvetili ovom poslu.
Za razliku od Amerikanaca, koji šampanjac ne razlikuju od pjenušca.
Hugo, i tvoj i moj otac radili su u vinogradima.
Slažeš se da Château Cassell mora ostati u Francuskoj
jer šampanjac pripada Francuzima poput nas.
Pardon, većinu nisam razumjela.
Slabo znam francuski.
- Pa jasno. - No jedno znam.
„Tko ne napreduje, nazaduje.”
Da. Izvrsno, Sydney. To se traži.
G. 2017. proljeće je bilo toplo pa je vinova loza rano propupala.
Jak mraz krajem travnja upropastio je 40 % uroda.
Nakon berba 2015. i 2016. trebali ste stvoriti zalihe.
No niste imali dovoljno skladišta da iskoristite te rekordne godine.
Terrebonnea je snašla ista sudbina.
To će se ponoviti budete li živjeli u prošlosti.
Château Cassellu bit ćemo oslonac pa će postati vodeći vinski posjed.
G. Cassell grca u dugovima, a vi mu nudite oslonac?
Izvolite, monsieur.
Ovo je prvi test ovog vikenda.
Vidjet ćemo koliko dobro poznajete naš Grand Cru.
- Molim vas, zažmirite. - Ali već ste prikrili etiketu.
Svaka berba šampanjca ima drukčiju nijansu.
Ne želim da ga vidite.
Želim da ga osjetite nosom, jezikom, čak i ušima.
Molim, zažmirite.
Pred vama je čaša Grand Crua.
Primite čašu i prinesite je nosu.
Udahnite.
Recite mi što osjećate.
Medenu dinju, žutu jabuku.
Sydney, vi?
Grejp i...
- Đumbir. - Izvrsno.
Otto?
Ništa.
G. 2016. oštetio sam njušne živce
tijekom nasilne partije curlinga.
Roberto?
Sredozemlje.
Saint-Tropez.
Zanimljivo. Recite mi više.
Bilo je ljeto 2012., živio sam na očevoj jahti.
Upoznao sam agorafobičnog mornara Gunthera koji nije plovio.
Upustili smo se u burnu romansu.
Molio sam ga da ostane,
no morao se suočiti sa strahom od otvorenog mora.
Onda je Gunther otplovio prema Patagoniji.
Ondje se njegov brod zabio u rt Horn
pa je potonuo na dno oceana.
Roberto, žao mi je.
Ili me ghostao.
Teško je reći. Kako god, više ga nisam vidio.
Uglavnom, to mi kazuje ovaj šampanjac.
Plus, ovo je posebna serija millésimea Grand Brut Blanc de Noir iz 1987.
Ti mater! Kako znate?
Time se bavim.
Pijem šampanjac, pravim tulume i znam štošta.
Svaka čast.
Što je ovo?
Nisam znao što bih vam poslužio,
ali Brigitte mi je dala sjajan prijedlog.
Samo je u Francuskoj više od 1000 vrsta sireva
i oni su više od hrane.
Dio su naše kulture, naše povijesti.
Da biste upoznali Francusku, morate upoznati i zavoljeti sir.
Je li sve u redu, Sydney?
Naravno.
Philippe, prvo joj daj kamamber pa brie.
Veliki komad rokfora fino se sljubi sa sancerreom.
Zatim komad reblochona.
Nemoj zaboraviti munster.
Za kraj, le Pont-l'Évêque.
- Vive la France! - Vive la France!
Što hoćeš?
Otac me zamolio da te obiđem.
Zabrinuo se jer si brzo otišla s večere.
Dobro sam. Samo sam mrvicu...
- Zar si... - Nisam.
Nema veze.
- Preosjetljiva sam na laktozu. - Preosjetljiva na laktozu?
- Sir me mrzi. - Ne.
Oui.
To je užasno žalosno.
Štoviše, imamo izreku.
„Žalostan kao obrok bez sira.”
Ta sam.
- Žalostan obrok. - Zašto ništa nisi rekla?
Nakon što sam čula da je Francuska sir? Nema šanse.
I da Brigitte ne bi mislila kako me potkopala.
Nemilosrdna je.
Večeras se moram pritajiti.
Nažalost, nećeš moći.
Zašto? Što ćemo sad?
Isuse Bože...
- Henri? - Hajde, Otto.
Ti i Sydney budite na čelu.
- Grozim se konja. - Bez brige, konj je kao veliki pas.
Grozim se pasa.
A mačaka?
Roberto, molim vas, sjednite.
Jesi li dobro?
Pravac Festival svjetla!
Ovo mi je najbolji dan u životu.
I mislio sam da će ti se svidjeti, Roberto.
Idemo, selfie pred borom!
Isuse Bože...
- Moram ti poslati sliku. - Nein, zauzimaju memoriju.
- Daj, presladak si. - Nemoj mi slati slike, molim te.
- Dobro, neću. - Dankeschön.
AirDrop!
Tko je to?
Le Père Noël.
Francuski Djed Mraz.
Prije je Seksi Mraz.
Vidimo se poslije.
Ubacit ću se na popis zločeste djece.
Brigitte, pođi sa mnom.
- Mislim da... - Samo izvoli.
Uvijek postoji iduća godina.
Da, uvijek postoji iduća godina.
Sretan Božić.
Imam nešto za tebe.
Ovo.
- Macaroni? - Da.
Najbolji u Champagneu.
Macarone mi daješ kako bih ti oprostila što si se ponio kao kreten?
- Onda ništa. - Ne.
- Samo pojašnjavam uvjete. - Aha, dobro.
Žao mi je.
Otac me izluđuje i...
Očito se jako grizem što neću preuzeti Château Cassell.
I meni je žao.
Prepala sam se kad sam shvatila tko si.
Ovih dana s povjerenjem baš i nisam na ti.
Meni možeš vjerovati.
To!
Kako da izađem?
Pošalji mu poruku.
Ne, sad ima posla preko glave, zar ne?
- Pa što? - Neću mu slati poruku.
Glumit ću da me ne zanima.
Iscrpljen sam.
Laku noć svima.
Dobro se naspavajte.
Sutra je važan dan.
Laku noć, Brigitte.
Laku noć.
Čuli ste ga. Moramo se naspavati.
A kako bismo se naspavali, nešto moramo popiti.
- Zašto ne! - Kako si uopće na nogama?
Bome!
Sebi kažem da ne smijem puno piti.
A onda shvatim da sam pijan i da se ne trebam slušati.
- Dođi, Otto. - Dobro.
- Hvala što si me stjerao u kut. - Nema frke, takav sam.
Tjeram li vas na grijeh time što tu stojim i gledam vas?
Želiš li im se pridružiti?
Rado, ali trebam se pripremiti za sutra.
Da.
Imaš pravo, dan će biti naporan.
Laku noć.
Laku noć, Sydney.
FOTOGRAFIJA IZ OBITELJSKE KUŠAONICE
Naprijed.
Bok, Sydney.
- Ne mogu spavati. - Bome ni ja.
Père Noël ima profil na OnlyFansu.
Dobro, što te kopka?
Henri.
Srećo, zaljubila si se u Parizu, najromantičnijem gradu na svijetu.
A onda vas je okrutna sudbina razdvojila.
Moulin Rouge, no bez tuberkuloze.
Bila bi luda da se ne osjećaš ludo.
Hvala.
Želim ti biti sličnija.
Neustrašiva u ljubavi.
Misliš da sam neustrašiv?
Stalno posrćem.
Stvarno?
Ali to sam uklopio u ples.
Ljubav je poput ispita za koji nisi učio.
Samo možeš improvizirati i nadati se najboljem ishodu.
Možda i drugi zaribaju.
- Da vidim. - Zbilja?
- Da. - Sigurno?
Dobro.
- Zaboga. - Da.
Ajme!
On je od krvi i mesa?
Što se zbiva?
Bok, maleni.
Bok.
Samo sam...
- I ja. - Dobro.
U redu.
Merde.
Bok.
Dobro jutro, Champagne!
Na noge lagane!
Čeka nas dinamičan dan!
Idemo, buđenje!
Hajde, Roberto!
- Ovo je posao? - Da, Roberto, ovo je posao.
Sydney! Otto!
- Već je spreman. - Ma kako?
Der frühe Vogel fängt ein Wurm, kažu.
- Molim? - Tko prvi, njegova djevojka.
A ja ću se nahvatati djevojaka.
Ispričavam se.
I ti, Brigitte.
I ti, Henri.
Hajde!
Većina misli da vinogradi zimi utihnu.
Ali to uopće nije istina.
Štoviše, zimi imamo više posla nego na proljeće.
Sve počinje ovdje, orezivanjem.
Kad se trsje oreže pogrešno, trulež i kukci ga napadnu.
Kad se oreže kako valja, rast će desetljećima.
Bacimo se na posao da vidimo tko zna znanje.
Dobro, u redu.
Uzmite alat i orežite red loze.
Oprosti.
Smijem li ovako?
- Smijete. - Ajme.
Dvaput si ga orezala na istome mjestu.
- Aha. - Ovako.
- Hajde. - Mislim da sam završio.
- Ne, još malo. - Kao da oslobađam trsje.
Bojalo se, bilo je prestravljeno.
A sada ga obrezujem.
Morate orezati sve ono.
- Molim? - Da.
Ovdje i ovdje. Jedan, dva.
- Dobro. - Fino.
Dobro bi mi došla pauza uz šampanjac.
To se traži!
Ovo još nije za piće, Roberto.
Prvo moramo ukloniti talog koji se nakupio u bocama.
Stoga se boce okreću za četvrtinu kruga
tijekom zimskih mjeseci.
To se zove remuage.
Primite prvu i četvrtu bocu te ih okrenete.
Zatim prijeđete na sljedeći red.
Samo da znate, ovo je utrka.
Utrka s vremenom.
I vaša međusobna utrka.
- Da. - Što to znači?
Sad je bitna samo kobasica.
Nije mi nimalo jasnije.
- Otto? - Da.
Roberto. Sydney.
Henri, jesi li spreman?
Prašnjave su.
Brigitte, sjećaš li se?
Možemo li dobiti rukavice ili...
Onda?
Priprema, pozor, sad!
- To je znak? - Da!
Radije počni.
Dajem ti prednost.
Nema potrebe.
Je li?
Ima potrebe!
Pobjeda!
- Prije sam. - Nisi.
- Ma jesam. - Pogledat ću snimku.
Slobodno.
Primiš prvu i četvrtu bocu pa ih lagano okreneš.
Pobjeda!
Što se zbiva?
Natječemo se u kićenju bora.
Bizarno.
Hvala. Odlučio sam se za životinjice na halucinogenim gljivama.
A ti, Otto?
Malodušnost.
Aha.
Što ćete za blagdane?
Napravit ću godišnji tulum, nakon čega slijedi novogodišnji dernek
pa tajno darivanje na temu filma Sedam.
Što li je u kutijama?!
S obitelji ću gledati Stirb Langsam, odnosno Umri polako.
Kod vas se zove Umri muški.
I vi ga gledate na Božić?
Da, ali u Njemačkoj je taj film tragičan.
Siroti Hans Gruber. Nitko ga nije razumio.
Prilično sam sigurna da je bio terorist.
Mi ga smatramo Robinom Hoodom.
Potkradao je pohlepne šefove korporacija.
Korporacija Nakatomi zaposlenicima je ugrozila život
zbog pukog sitniša.
Hood je davao siromasima.
Ne znamo što je Hans namjeravao.
Možda bi otvorio kakve škole.
A John McClane?
Misliš na onog raspištoljenog kauboja?
John McClane izazvao je silni kaos
onim primitivnim i prostačkim pokličem.
Hans Gruber bio je vrli lopov.
Raznio je Nakatomi Plazu!
Pa nitko nije savršen.
- Dobro. - Otto!
Aha, moram održati prezentaciju.
Dobro. U redu.
Predstavljam vam najveću mrežnu distribuciju na svijetu.
Pogledajte kako se vaše boce brzo kreću gospodarstvom.
Kao da zakoni gravitacije, tj. carine, ne postoje.
O, ne, evo Krampusa.
Želi upropastiti Božić
i zaustaviti distribuciju Château Cassella diljem Europe.
TVORNICA
Ove godine nećeš, Krampuse.
Weingut će te zaustaviti.
Ne!
Weingut Imports štiti Božić od Krampusa.
I sad i ubuduće.
Krampus!
Ajme, ovo je bilo...
Ovime sam dovršio prezentaciju.
Pozvao bih vas da je pogledate ponovno.
Ne, ne bih.
Pripremio sam i redateljsku verziju.
Dulja je 68 % i mozgu nudi više informacija.
Prvo se pobrinete da šampanjac bude što hladniji.
Zatim bocu nagnete pod kutom od 30-45 stupnjeva
i potražite niz mjehurića.
Zatim sabljom otvarate bocu.
Oprostite, Roberto, kakve to veze ima sa Château Cassellom?
Ovo bi trebala biti poslovna ponuda.
Obojica znamo da sam kvalificiran samo za majmuniranje i nestašluk.
Ali znam se zabavljati.
Nećete uspjeti.
Za takvo je otvaranje potrebna sablja, što i sami znate.
Isuse Bože!
Kao što vidiš, kada Terrebonne preuzme Château Cassell,
tvoj će se šampanjac distribuirati posvuda,
osobito po Aziji, uključujući Singapur,
Južnu Koreju i Indiju,
gdje je prodaja šampanjca proteklih godina skočila.
Hugo, jesi li dobro?
Oprosti. Molim te, nastavi.
Dobro je to
što će ti Terrebonne pomoći da svladaš zapreke pri ulasku na tržište,
koje su smetale svim vodećim francuskim...
Monsieur Cassell?
Nije li predivno?
Dok gledate trsje, čini se da spava.
No, naprotiv.
Štošta se zbiva pod površinom.
Sydney, prošećimo, može?
U redu.
Kako vam se sviđa Épernay?
Ljepše mjesto nisam vidjela.
I slutio sam da ćete razumjeti.
Ne razumiju svi.
Vidite li ono?
Vjenčao sam se na tom brdu.
- Zamislite, s 19 godina. - Ajme.
Henri se rodio ondje.
U vinogradu sam orezivao lozu kad je mojoj Sophie puknuo vodenjak.
U château sam stigao netom prije negoli se rodio.
Takav je Henri, nagao.
Žena mi je bila sve na svijetu.
No onda se razboljela.
A kad joj je bolest isisala život,
isisala ga je i meni.
Trebao sam biti jači radi Henrija. Ali...
Jedva sam stajao na nogama.
Postupio sam kako sam znao i umio.
Radio sam.
Mi ne kažemo da nam netko nedostaje,
kažemo tu me manques.
Drugim riječima, onaj si dio koji mi nedostaje.
Baš sam se tako osjećao nakon što je Sophie umrla.
Tako se osjećam i dan-danas, kad je o Henriju riječ.
Žao mi je zbog Sophie.
Ali Henri vam ne mora nedostajati.
Još je ovdje.
Henri ne želi imati posla sa mnom.
Ne bih rekla.
Onaj ste dio koji njemu nedostaje.
Bulles!
Henri i Sydney, idite u podrume.
Otto, pretražit ćemo polje.
Roberto i Brigitte, château.
- Dođite. - Bulles!
- Psiću!
- Dođi, Bulles! - Bulles!
Često to radi?
Stalno.
Bez brige, naći ćemo ga.
Kako je bilo na sastanku s mojim ocem?
Nije to bio pravi sastanak, sve je vrijeme govorio o tebi.
Pretpostavljam da me kudio što neću poći njegovim stopama.
Ne, naprotiv.
Rekao je koliko mu nedostaje tvoja majka.
I koliko mu u životu nedostaješ ti.
Što je još rekao?
Mislim da ti to on treba reći.
Ne znam odakle se čuje.
Trebali bismo se razdvojiti. Naći ćemo se kod ulaza.
Dobro.
Bulles!
Bok, maleni!
Što ćeš ovdje?
Zdravo.
Tražimo te.
Imam te.
MALI PRINC
A tu si!
Našla si ga?
Jesam.
Zloćko jedan.
Našla sam i ovo.
Mon dieu.
Ponovi na engleskom.
Najtrnovitiji putovi vode do najljepših odredišta.
Francuzi zbilja imaju sjajne izreke.
Da, imamo.
Kako vam se sviđa ovaj neobičan bor?
Krasan je.
Henri, upoznao bih te s nekim.
Bok, Syd.
Što ćeš ti ovdje?
Marvin se pribojava da ti možda ne ide,
pa me poslao da ti pomognem.
Ne trebam pomoć.
Ispričavam se.
Bok.
- Tko si ti? - Bok.
- Ryan Garner, Grupacija Roth. - Aha.
Ispričavamo se, moramo razgovarati o poslu.
Poslije večere ovdje sam sjedio s tvojom majkom.
Sjećam se.
Slobodno?
Sjećaš li se kad smo se u vinogradu igrali lovice?
Toliko smo se smijali da si jedva disao.
Još razmišljaš o tim danima?
Stalno.
Nešto bih ti rekao.
Davno sam trebao.
Žao mi je.
Žao mi je što nisam bio jači kad si me trebao.
Ali znaj da sam sad uz tebe.
I uvijek ću biti.
Budeš li mi dao priliku.
Znam da...
Znam da oduvijek želiš da preuzmem Château Cassell.
Ali moram naći svoj put.
Žao mi je, tata.
Svim srcem želim da slijediš svoj put.
Što te spopalo?
Sydney Price.
Oui.
Da, ima to u sebi.
Uspjela si, Syd.
Cassellovi odvjetnici žele započeti preliminarne razgovore.
A Marvin pregovara s uvoznicima, tvrtkom Takami.
Molim? Hugo mi to nije spomenuo.
Hugo zna samo ono što mora.
A ovo ne mora.
Bar dok ne sklopimo ugovor i Château Cassell predamo Japancima.
TRG će bez rizika zaraditi 50 milijuna.
Zahvaljujući tebi.
A Hugo?
Obećala sam mu da će zadržati poziciju.
Kad Takami sve preuzme, prethodni ugovori bit će ništavni.
Ovo oduvijek želiš.
Došla si preuzeti Château Cassell, i jesi.
Izvršila si misiju.
Imaš pravo.
Došla sam sklopiti ugovor.
Kako bi Marvin bio ponosan i kako bi TRG masno zaradio.
Postigla sam sve zbog čega sam došla.
I sada to želim poništiti.
Da bi shvatila, sve ću ti objasniti uvrnutom sportskom analogijom.
Posljednje su minute susreta.
Pred golom si.
Ili ćeš zakucati koš
ili ćeš do kraja karijere biti na klupi.
Henri?
Ovo je bila pogreška.
Što?
Uvjerio sam se da ovamo dolazim kako bih zaštitio oca.
Ali zapravo sam htio vidjeti tebe.
No sad znam da ne možemo biti skupa.
Na što misliš?
Večeras sam vidio očevo lice...
koje sam zaboravio.
Henri?
Sutra moram biti uz oca.
Kao što ti moraš biti uz tvrtku.
Mislim da je bolje da se sad oprostimo.
Da se oprostimo?
Au revoir, Sydney.
Merde.
Zdravo.
Bok, Hugo.
- Slobodno? - Naravno.
Kako vam ide?
Spreman sam priznati poraz.
Znam kako vam je.
Moja je mama imala Fiat iz 1965.
- Stvarno? - Da.
Popravila ga je kada god se pokvario, a kvario se stalno.
Često smo se selile.
Stanovale smo kod tete pa kod bake.
I nekih usputnih dečki.
Kada god je trebalo ići, popravila je Fiat pa smo krenule.
Zahvaljujući njoj sve je bilo poput pustolovine.
Dugo smo bile budne i gledale filmove za koje smo bile premlade.
Recimo...
Terminatora 2.
Jasno, i Umri muški.
Svaki u kojemu je junak imao nemoguću misiju.
Onda sam odrasla pa mi to više nije bilo fora.
Počela sam joj zamjerati.
Ali sada shvaćam da se trudila kako je znala i umjela.
Na svoj je način bila junakinja vlastite priče.
Pa...
Sad trebam vašu majku.
I ja.
Silno se trudila.
Samo sam htjela da uspije.
Zato se bavim ovime.
Kada god sam spasila malo poduzeće, imala sam dojam da spašavam i nju.
Zvuči šašavo, zar ne?
Ne previše.
Godinama sam pokušavao spasiti ženu.
Zatim vinograd.
No ne mogu spasiti ni ovu krntiju.
- Provjerili ste rasplinjač? - Jesam.
A mlaznice za gorivo?
Hajde, stari.
To!
Šteta, propustio sam skup.
Bolje ikad nego nikad.
Tako je.
Sydney?
A da mi kažete što vas zapravo muči?
Bok, maleni.
Prestani naganjati zečeve, može?
Zbogom, Philippe.
Zbogom, mademoiselle.
Dobro, recimo da pristajem.
Što ćeš mi pokazati?
Božić u Parizu.
Dobro jutro svima.
Uživao sam u upoznavanju s vama.
Svi ste me zadivili prijedlozima za budućnost Château Cassella.
Znate da mi je ovo više od tvrtke. Ovo mi je život.
A da pričekamo Sydney?
Nema potrebe, Otto.
- Sinoć je otišla. - Kako to mislite?
- Komu ćete prodati tvrtku? - Sydney?
Čestitam, Sydney!
Znam, šuć-muć, pa prolij.
Jako zgodno, Roberto. Nasmijavaš me.
Zato ću Château Cassell prodati tebi!
Kako, molim?
Što?!
Château Cassell prodaješ ovom klaunu? Što je tebi?
Tata, jesi li siguran?
Šampanjac nije poput drugih vina.
Šampanjac je za zabavu, a Roberto je sinonim za zabavu.
- Gadno griješite. - Već sam griješio.
Danas bih bio pogriješio da sam sklopio ugovor s vašom tvrtkom.
No Sydney mi je rekla što ste planirali.
Da me vaš šef kanio preveslati.
Kakva pupčina.
Ne, Hugo, budi razuman. Roberto je budala.
Ne razumije Francusku, ne razumije naš posao.
Hugo, ona ima pravo.
Sve o Francuskoj doznao sam u crtiću Juhu-hu.
- Obožavam ga. - Pravi je klasik.
Ali ne znam voditi tvrtku.
A da vam dam novac pa da budemo partneri?
Roberto, moram izmisliti 60 milijuna eura.
Inače će mi banka zaplijeniti imanje.
Hvala Bogu, strepio sam od goleme cifre.
- Smiješno je jer je istinito, je l' da? - Da.
Vi ste poremećeni.
Obojica ste ludi. Svjestan si toga?
U ovoj branši moraš biti.
Što ćemo sad?
Pit ćemo.
- Prost! - U sridu!
- Santé! - Nijemci imaju izreku.
„Sve ima kraj, osim kobasice, koja ih ima dva.”
Bome imate puno izreka o kobasicama.
Da sam se bar stigao oprostiti od Sydney.
Napravit ćemo grupni chat pa ćemo biti u kontaktu.
- Stvarno? - Da.
Nikad nisam imao dovoljno prijatelja za grupni chat.
Mnogi me smatraju bezličnim.
Idi sinu.
I da mi je čaša napola prazna.
Nije bitno je li napola prazna ili napola puna.
Bitno je to što se čaša da napuniti.
Glup sam što sam se odlučio za Roberta?
Ja sam glup.
Gadno sam zaribao sa Sydney.
Da, jesi.
Što ćeš poduzeti?
A što bih trebao?
Sad je kasno.
Bolje ikad nego nikad.
Idi.
Požuri se.
Joj, Philippe!
Što se zbiva?
Nemam auto.
Ma kako?
Sydney.
Merde.
- Bonjour. - Bonjour, Marcele.
Kako je bilo u Champagneu?
Kako se kaže katastrofa?
Catastrophe?
Pa jasno. Sve bolje zvuči na francuskom.
Što je bilo?
Pa...
Nisam sklopila ugovor, dala sam otkaz i slomljeno mi je srce.
Sve to tijekom vikenda.
Ali, zaljubila sam se,
našla skrivenu snagu i usput stekla prijatelje.
Dakle, pjenušavi problemi.
Pjenušavi problemi?
Ukratko, to i nisu neki problemi.
Većini bi bilo drago da ih ima.
Čini se da je izlet bio sjajan.
Da, rekla bih da jest.
Hvala na svemu.
Nema na čemu, mademoiselle.
- Trebate li taksi do aerodroma? - Molila bih.
I usput moram nakratko stati.
U redu.
Oprostite. Dobro jutro.
Trebao bih vašu gošću Sydney Price.
Samo čas.
Nažalost, jutros se odjavila.
Merci.
Monsieur?
Možda vam ja mogu pomoći.
Sydney?
Kako si znao da sam tu?
Recepcionar mi je rekao.
Marcel.
Pa jasno.
Vratila si se po knjige?
Da.
No našla sam ovu.
KAKO BITI SVOJ
Za sestru je?
Ne, za mene.
Žao mi je.
Ponio sam se glupo.
Ponovno.
Možeš se ubaciti u bilo kojem času.
Ne.
Dobro ti ide.
Čuj...
Da ti bar mogu iskazati što osjećam.
Ali kad pokušam, zablokiram.
Nema veze.
Moram ići, let mi je za nekoliko sati.
No dobro.
Sydney?
Tu me manques.
I ti si dio koji meni nedostaje.
GODINU DANA POSLIJE
- Sretan Božić. - Sretan Božić svima!
- Sretan Božić. - Dolazite li nam na večeru?
Obećavam, neće biti sira.
- Možda mrvicu. - Ne.
„Djeca su uporno vrištala, ali Krampus je iznova dolazio.”
A da im čitaš ovu?
Baš je slijedio zanimljivi dio.
Zdravo.
Zoveš se Skyler?
Izabereš li posao koji voliš, uopće nećeš raditi. Zar ne, Philippe?
U biti sam tihi partner.
Zato mi Hugo govori da šutim.
- Bulles! - Misli da ne mogu biti tih.
Kaže da ne mogu izdržati ni pet sekunda, a da ne progovorim.
Mogu šutjeti. Kao zaliven.
Kako smo danas poslovali?
Čuj, Roberto nam popije većinu zarade
pa je Le Petit Rêve još u minusu.
No to će se promijeniti čim pridodamo božićni promet.
Je li ti tko rekao da si jako seksi operativna direktorica?
- Ti, jutros. - Je li?
No neke stvari vrijedi ponoviti.
Sretan Božić, Sydney.
Sretan Božić, ljubavi.
Bojim se da ću mu završiti na crvenoj listi.
Iako je crvena njegova boja.
Vjerojatno posvuda ide na ho-ho-hopa-cupa.
Da mu se javim, Philippe?
Znaš, između Père Noëla i mene ima kemije.
Svake sezone.
Bulles!
SVRŠETAK
Prijevod titlova: Mateo Čakanić